Document ID: /fineweb-2-swissfilter-quality_10-filterrobots/filtered/02820.jsonl.gz/32

Na poziv nekoliko hrvatskih udruga u Švicarskoj je 23. i 24. studenog 2002. gostovao jedan od trenutno najčitanijih hrvatskih autora – Bože Vukušić. On je na tribinama u Baselu i Zürichu predstavio drugo izdanje svoje knjige Tajni rat UDBE protiv hrvatskog iseljeništva (Tajni rat UDBE protiv hrvatskih iseljenika iz Bosne i Hercegovine).
Budući da je knjiga u posljednje vrijeme bestseller u Hrvatskoj, a gotovo da i nema medija u Hrvatskoj koji se nije pozabavio ovom knjigom, nije bilo potrebno govoriti puno o knjizi.
Međutim, nekoliko ključnih podataka o samoj knjizi iznijela je prof. Bruna Esih, a general HV Mijo Jelić govorio je o svojim iskustvima iz domovinskog rata i o opasnostima koje prijete mladoj hrvatskoj državi od strane tajnih službi i ostalih snaga koje neumorno rovare protiv Hrvatske. Nekoliko riječi o samom autoru rekao je Ivan Roščić, predsjednik HDZ-a Švicarske, upoznavši publiku s nekim detaljima iz Vukušićevog emigrantskog i uzničkog života (mnogima nije poznato da je Bože Vukušić, i sam žrtva UDBE, oslobođen iz tamnice u Njemačkoj zalaganjem dr. Franje Tuđmana).
Sam autor nije govorio puno o knjizi, već je odgovarao na pitanja iz publike. Bilo je i nekoliko konkretnih pitanja u kojima su se neki pojedinci pobliže raspitivali o progoniteljima nekih svojih članova obitelji. Budući da autor posjeduje velik broj informacija s tog područja bilo je zanimljivo slušati njegove precizne odgovore. Sa strane nekih pojedinaca je bila upućena kritika da je u knjizi trebalo navesti potpuna imena doušnika i suradnika, jer bi se time riješile mnoge nedoumice.
Još prije same tribine bilo je primjedbi na cijenu knjige (40 CHF). Vjerujemo da ta cijena, koju je odredio izdavač, a ne autor, nije prevelika za ovako vrijednu knjigu, budući da iza nje stoje godine istraživačkog rada, a cijena je zapravo identična onoj u Hrvatskoj. Jedina primjedba odnosila bi se na lošu tehničku pripremu knjige (slab kvalitet reprodukcija i tiska, nepregledan slog, manjkava naslovnica). Nadamo se da će po tom pitanju sljedeäa izdanja biti malo kvalitetnija, time bi ova knjiga ušla u “klasike” moderne hrvatske povijesti. Za sve one koji bi tu knjigu željeli nabaviti napominjemo da određeni broj knjiga još ima Hrvatska kulturna zajednica pa se probajte obratiti njima: www.hkz-kkv.ch.
Predstavljanje ove knjig uslijedilo je nakon tribine dr. Ive Sanadera. Vidi prilog: https://www.hrvati.ch/drustvo/tribine/49-dr-ivo-sanader-gostovao-u-zhu
Ivan Ivić
[Best_Wordpress_Gallery id=”79″ gal_title=”20021124_sanader_zurich”]